ആന്റണി വര്ഗീസ് വിവാഹിതനാവുന്നു, ആശംസകളുമായി ആരാധകര് മലയാളികളുടെ പ്രിയപ്പെട്ട നടനാണ് ആന്റണി വര്ഗീസ്. അങ്കമാലി ഡയറീസ് എന്ന ഒറ്റ ചിത്രത്തിലൂടെ തന്നെ മലയാളികളുടെ ഉള്ളില് കടന്നുകൂടിയ താരം. മൂന്നേ മൂന്ന് ചിത്രങ്ങള് മാത്രമേ ആന്റണി വര്ഗീസിന്റേതായി പുറത്ത് എത്തിയിട്ടുള്ളു. എന്നാല് യുവതാരങ്ങള്ക്ക് ഇടയില് ഏറെ ശ്രദ്ധേയനാണ് അദ്ദേഹം. സോഷ്യല് മീഡിയകളിലും ഏറെ സജീവമാണ് നടന്. താരത്തിന്റെ പോസ്റ്റുകള് എല്ലാം തന്നെ വളരെ പെട്ടെന്ന് വൈറല് ആകാറുമുണ്ട്. ആന്റണി വര്ഗീസ് വിവാഹിതനാവുന്നു എന്ന വാര്ത്തകളാണ് ഇപ്പോള് പുറത്തുവരുന്നത്.അങ്കമാലി സ്വദേശി അനീഷ പൗലോസ് ആണ് വധു. പ്രണയ വിവാഹമാണ്. വിദേശത്ത് നഴ്സായി ജോലി ചെയ്യുകയാണ് അനീഷ. ഓഗസ്റ്റ് എട്ടിനാണ് അങ്കമാലിയില് വച്ചാണ് വിവാഹം.സിനിമാ സുഹൃത്തുക്കള്ക്കും മറ്റുമായി ഞായറാഴ്ച റിസപ്ഷന് ഉണ്ടാകും. അനീഷയുടെ വീട്ടില് നിന്നുള്ള ഹല്ദി ചടങ്ങിന്റെ ചിത്രങ്ങള് സമൂഹമാധ്യമങ്ങളില് വൈറലാണ്. ആന്റണിയുടേതായി പുറത്തെത്താനുള്ള പുതിയ ചിത്രം അജഗജാന്തരമാണ്. അങ്കമാലി ഡയറീസ് ടീം വീണ്ടുമൊന്നിച്ച ചിത്രമാണ് അജഗജാന്തരം. കിച്ചു ടെല്ലസ്, വിനീത് വിശ്വം എന്നിവരുടെ തിരക്കഥയ്ക്ക് ടിനു പാപ്പച്ചനാണ് സിനിമ സംവിധാനം ചെയ്തിരിക്കുന്നത്. ആന്റണിക്കൊപ്പം ചെമ്ബന് വിനോദ് ജോസ്, അര്ജുന് അശോകന്, കിച്ചു ടെല്ലസ്, സുധി കോപ്പ, സാബുമോന് ഉള്പ്പെടെയുളളവരും സുപ്രധാന വേഷത്തില് എത്തിയിട്ടുണ്ട്.